Livet på Vestegnen: Fra 9 til 7
Det er antallet af timers søvn, vi taler om her. Denne weekend har jeg nemlig været velsignet med 9 timers søvn. For så at droppe ned på 7 timer i nat, afbrudt af regn og torden. Mandagen er derfor en hård nyser...
Det har været en dejlig weekend, når vi lige ser bort fra vejret. Altså den sommer lader vente på sig. Har virkelig ondt af dem, der holder ferie nu i Danmark - og forstår godt, at mange vælger spontant at køre sydpå til varmere vejr.
Lørdagen begyndte stille og roligt, indtil vores toilet besluttede sig for ikke at virke mere. Det trak ikke vand ind og kunne så ikke skylde ud. Så er det jeg bliver glad for at bo til leje og kunne ringe til en VVS'er. Som kom efter en times tid og ikke kostede os en øre. Om aftenen havde vi et vennepar til middag. Noget som jeg i lang tid har været rigtig dårlig til. Altså at få inviteret. Vi havde en super hyggelig aften, hvor vi droppede grillen til fordel for at sidde inde og hygge med raclette. Det er flere år siden vi sidst lavede det, men det er virkelig lækker mad og nemt og enkelt - dog med en del forberedelser.
Søndag var sløv, indtil regnen endelig holdt op og vi begav os ud i lokalområdet for at finde et par trolde. Det var virkelig fantastisk at være ude i lettere lun luft og uden regn. Og fordi vi havde så mange rester fra lørdag, så kom mine forældre til middag og vi tog endnu en omgang raclette. Så er den vist også luftet nok for det næste stykke tid!
Ud over søvn, gæster og udflugt, så har weekenden budt på afslapning med Game of Thrones, bog og kaffe. Jeg har ikke gidet gøre rent, der er blevet handlet og jeg har ryddet lidt op. 4 gange har vores opvaskemaskine kørt, men altså - det har været en god weekend. Håber I også har haft en helt fantastisk én af slagsen.
PS. Der er altid flere billeder på min Instagram profil - @birgitte-b
Etiketter: Bøger, Familie, Livet i almindelighed, Mad, Sommer, Vestegnen, Weekend
Livsglimt 11. juli 2016 kl. 19.23
Det lyder også som en dejlig weekend :-) Vores raclette røg ud i en oprydningsrunde en gang, men du har ret. Det er hyggeligt - og i familie med fondue, som godt nok også er længe siden, det var det store hit! Jeg tænkte faktisk på det af en eller anden grund en af dagene, at jeg lidt har indtryk af, at der faktisk er en del, der ikke altid får gjort så meget ved det med vennerne?
Birgitte B 12. juli 2016 kl. 13.21
Kære Lisbet - jeg tror også, vi er nogle af de eneste tilbage med raclette, hahaha... og mit indtryk er, at nogle er bedre til at ses med andre par. Det er jo hyggeligt, så jeg burde gøre mere af den slags. Kh. Birgitte
Dorte 11. juli 2016 kl. 21.59
Lyder hyggeligt. Har aldrig prøvet raclette, men det lyder som en god måde at sidde og hygge over maden. Vi nyder det fortsat i det spanske. Kram herfra
Birgitte B 12. juli 2016 kl. 13.22
@Dorte - har du seriøst aldrig prøvet raclette??? Hvor var du i 90'erne ;-) hahahaha... Kram herfra kolde og regnvåde DK
Mette 11. juli 2016 kl. 22.29
Raclette er så lækkert:) vi fik for et par år siden hos vores venner:)
@Mette - det er lækkert. Eneste ulempe er rengøring og stegeos i hele hytten. Derfor bruger vi den ikke så tit ;-) kh. Birgitte
LS ☆ 13. juli 2016 kl. 08.49
Det lyder som en skøn weekend. God mad, venner, afslapning, glæden over at bo til leje, serier på tv, trolde i naturen - jamen hvad mere kan I ønske jer?! ;-)
Det med at invitere venner. Av. Nej, det er vi heller ikke gode til. Ofte ender det i vild kalendergymnastik - for selvom alle gerne vil ses, så er der så 'meget' (også kaldet hverdag og livet). Men ... vi øver os.
Birgitte B 13. juli 2016 kl. 12.49
@Liv - jamen jeg er også godt tilfreds - mangler bare lige mine unger er hjemme :-/
Og ja, nogle gange er man heldig og rammer et kalender-'hul' og så opstår de bedste aftaler :-) Kh. Birgitte